cyanic-selkie/wikianc huggingface dataset:
Rūdolfs Kronlaks
Personīgā dzīve
Pirmā sieva Zane Kronlaka (1897-1978, meitas uzvārds Kūle). Dēls Arvīds Laimonis Kronlaks (dz.1926). 1938. gadā apprecējies otro reizi — ar Mirdzu Zīverti (1917-?).
Kapči
Kapči ir ciems Augšdaugavas novada Ambeļu pagastā. Atrodas 238 km attālumā no Rīgas.
Ciema apkārtnē atrodas Speigas ezers.
Vinnijs Pūks
Vinnijs Pūks vai arī vienkārši Pūks ir antropomorfisks lācis, ko radījis angļu rakstnieks Alans Aleksandrs Milns. Pūka tēls pirmoreiz parādījās dzejas grāmatā When We Were Very Young (1924), tomēr pirmā grāmata par Vinniju Pūku tika publicēta 1926. gadā — "Vinnijs Pūks" (Winnie-the-Pooh) —, pēc diviem gadiem tika izdota grāmata "Jaunā māja Pūka Priedītēs" (The House at Pooh Corner). Visu darbu ilustrators bija Ernests Hauards Šepards. Milns lāci nosauca viņa dēlam Kristoferam Robinam Milnam piederējušā lāča vārdā. Kristofers (kura vārdā tika nosaukts cits tēls grāmatās par Pūku) savu lāci nosauca Kanādas melnā lāča Vinnija vārdā, ko viņš bieži redzēja Londonas zooloģiskajā dārzā.
Pēc Milna nāves viņa atraitne pārdeva tiesības uz Vinnija Pūka tēlu kompānijai The Walt Disney Company. Par viņu ir tikušas uzņemtas vairākas filmas.
Latviski darbi par Vinniju Pūku ir apvienoti grāmatā "Vinnijs Pūks un viņa draugi", ko tulkojusi Vizma Belševica.
Mazziedu pameldrs
Mazziedu pameldrs ir grīšļu dzimtas suga. Savvaļā tā ir plaši, bet nevienmērīgi sastopama Eirāzijā un Ziemeļamerikā. Latvijā mazziedu pameldrs ir sastopams nereti visā teritorijā, mitros ūdenstilpju krastos, purvos un purvainās pļavās ar skraju veģetācijas segumu.
Apraksts
Mazziedu pameldrs ir daudzgadīgs, 8-25 cm garš lakstaugs. Augs veido ceru no 2-5 stublājiem. Stublājs ir stāvs, bez lapām, apaļš un gluds; šķērssienas nav redzamas. Parasti augam visu veģetācijas sezonu saglabājas stāvi vai pacili, nokaltuši iepriekšējā gada stublāji bez ziedkopas. Pie stublāja pamata ir tumši brūnas vai melni brūnas lapu makstis. Stublāja galā ir 0,4-0,8 cm īsa, šaura vārpiņa ar 2-7 ziediem. Ziediem ir 3 drīksnas. Vārpiņas plēksnes ir tumšbrūnas, apakšējā no tām vārpiņas garumā. Apziedņa matiņi ir 6, tie ir zobaini un īsāki nekā auglis. Auglis ir trīsšķautņains, pelēks riekstiņš ar šauru irbuļa palieku. Zied jūnijā un jūlijā.
Makdonalda salas
Makdonalda salas (en) ir neapdzīvotu vulkānisku salu grupa Austrālijas valdījumā Hērda Sala un Makdonalda Salas. Izvietojušās 43 km uz rietumiem no valdījuma galvenās Hērda salas. Sastāv no lielākās Makdonalda salas un apmēram kilometru attālās Meijera klints (Meyer Rock). 1990. gados salās bija ievērojama vulkāniskā un tektoniskā aktivitāte, kas apmēram divas reizes palielināja galvenās salas teritoriju, apvienojot to ar kādreiz atsevišķo Fletas salu (Flat Island) ziemeļos un iznīcinot visu salas augāju. Domājams, ka tektoniskās aktivitātes salās turpinās.
Salas 1854. gada 4. janvārī atklāja amerikāņu kuģa Samarang kapteinis Viljams Makdonalds (William McDonald), kas tās nosauca savā vārdā. Salu krasti ir nepieejami un pirmie tajās ar helikoptera palīdzību izsēdās franču pētniecības ekspedīcijas dalībnieki 1971. gadā.
Noķer mani, ja vari
"Noķer mani, ja vari" (en) ir 2002. gada ASV biogrāfiska kriminālfilma, kuras režisors ir Stīvens Spīlbergs. Filma ir par Frenka Abagneila dzīvi, kas līdz savai 19. dzimšanas dienai bija veiksmīgs krāpnieks, būdams Pan American World Airways pilots, ārsts no Džordžijas štata, prokurors no Luiziānas štata; viņa galvenais pārkāpums bija krāpšanās ar čekiem. Abagneils bija tik veiksmīgs savā nodarbē, ka FIB lūdza viņa palīdzību citu krāpnieku notveršanā. Filmā galvenās lomas atveido Leonardo Di Kaprio un Toms Henkss. Filma guva komerciālus panākumus, kā arī kritiķu atzinību, arī pats Abagneils filmu novērtēja pozitīvi.
Piļcine
Piļcine ir ciems Rēzeknes novada Dricānu pagastā. Atrodas pagasta austrumu daļā 5 km no pagasta centra Dricāniem, 17 km no novada centra Rēzeknes un 196 km no Rīgas.
Apdzīvotā vieta atrodas pie vietējā autoceļa V558 (Piļcine-Dricāni).
Daudzkārtējo olimpisko zelta medaļnieku uzskaitījums
Šajā uzskaitījumā apkopoti tie sportisti, kuri vasaras olimpiskajās spēlēs un ziemas olimpiskajās spēlēs ieguvuši vismaz četras zelta medaļas. Medaļu skaitā nav iekļautas 1906. gada neoficiālo olimpisko spēļu medaļas. Kopumā vairāk nekā četras Olimpiskās zelta medaļas ir ieguvuši vismaz 200 sportisti.
Piļcine
Pilcenes katoļu baznīca ir valsts nozīmes arhitektūras piemineklis.
Daudzkārtējo olimpisko zelta medaļnieku uzskaitījums
Uzskaitījums
''Tabula pēdējoreiz atjaunota 2018. gada 1. jūlijā''
Aleksejs Arakčejevs
Aleksejs Arakčejevs (dzimis, miris ) bija ietekmīgs Krievijas impērijas karavadonis un politiķis caru Pāvila I un Aleksandra I laikā.
Sevišķi ietekmīgs bija Aleksandra I valdīšanas otrajā pusē. Artilērijas speciālists. Pēc zaudējuma Austerlicas kaujā veica krievu artilērijas spēku reformu. Liels muštras un frunta piekritējs. No 1817. gada t.s. militāro apmetņu (Военные поселения) izveidotājs un priekšnieks, kur stingrā militārā disciplīnā karavīriem vajadzēja nodarboties arī ar zemkopību. Zaudēja ietekmi pēc Nikolaja I nākšanas pie varas.
Krievu valodā ar vārdu "arakčejevisms" (аракчеевщина) tiek apzīmēta militāristiska, patvaļīga un netaisna iekārta.
Nilss van der Pūls
Nilss van der Pūls (Nils van der Poel; dzimis Trolhetanā) ir Zviedrijas bijušais ātrslidotājs, pasaules rekordists 5000 un 10 000 metru distancēs, 2022. gada ziemas olimpisko spēļu čempions 5000 m un 10 000 m, divkārtējs pasaules čempions atsevišķās distancēs un 2022. gada čempions daudzcīņā.
Nilss van der Pūls ir dzimis jauktā ģimenē, viņa vecākiem ir ungāru un nīderlandiešu izcelsme.
Karjera
Hērenvēnā viņš kļuva par pasaules čempionu 5000 metru distancē, izcīnot Zviedrijai pasaules čempionāta pirmo zelta medaļu pēc 48 gadu pārtraukuma. Trīs dienas vēlāk viņš uzvarēja arī 10 000 metru distancē ar jaunu pasaules rekordu (12:32,95). Soltleiksitijā laboja pasaules rekordu arī 5000 m distancē (6:01,56).
Pekinā kļuva par olimpisko čempionu 5000 m un 10 000 m distancēs, abās uzstādot jaunus olimpiskos rekordus. 10 000 metru distancē laboja arī pasaules rekordu, veicot distanci 12 minūtēs un 30,74 sekundēs.
viņš paziņoja par karjeras beigām pēc 2021.—2022. gada sezonas. 6. martā Hāmarā izcīnīja zelta medaļu Pasaules čempionātā ātrslidošanas daudzcīņā. Viņa pēdējās sacensības bija Hērenvēnā, kur viņš uzvarēja 5000 metru distancē Pasaules kausa finālsacensībās un līdz ar to uzvarēja arī Pasaules kausa kopvērtējumā garajās distancēs 2021.—2022. gada sezonā.
2022. gada 6. decembrī viņam tika piešķirta laikraksta Svenska Dagbladet zelta medaļa. Viņš tika atzīts par Zviedrijas 2022. gada sportistu vīriešiem, ieguva balvu par gada sasniegumu, kā arī saņēma Jerringpriset gada balvu.
Rihards Treijs
Rihards Treijs (1931—2013) bija latviešu žurnālists un vēsturnieks, laikraksta Padomju Jaunatne redaktors (1963—1965). Latvijas Universitātes profesors.
Virtmanis
Virtmanis var būt:
Novotnija aizsegšanās
Novotnija aizsegšanās jeb Novotnijs ir tēma šaha kompozīcijā. Tās būtība — figūras upuris uz kritiskā lauciņa, izsauc pretinieka dažādā virzienā ejošu tālšāvēja  figūru savstarpēju aizsegšanos. Novotnija tēmas īpatnība ir tā, ka upurētās figūras gājiens uz kritisko (aizsegšanās) lauciņu rada vienlaicīgi divus tematiskos draudus.
Tēma nosaukta čehu problēmista A. Novotnija vārdā, kurš 1854. gada janvārī publicēja uzdevumu ar šāda tipa aizsegšanos (skat. uzdevumu Nr. 2). Tēma ieguva lielu popularitāti problēmistu vidū, ar laiku izveidojās vairāki tās paveidi.
Piemēri
1. uzdevuma risinājums: 2. uzdevuma risinājums:
Tēmas paveidi
Tēmai "Novotnija aisegšanās" ir vairāki paveidi: Pilnveidotais Novotnijs, Angļu Novotnijs, Azerbaidžāņu Novotnijs, Latviešu Novotnijs, Maskavas Novotnijs, Rumāņu Novotnijs, Somu Novotnijs, Vāciešu Novotnijs un citi.
Pilveidotais Novotnijs
Pilnveidotais Novotnijs ir Novotnija aizsegšanās tēmas paveids. Tā būtība: Pirmajā gājienā baltie spēlē uz lauciņa, kurā krustojas melno divu dažādā virzienā ejošu tālšāvēja figūru ceļš. Pēc figūras sišanas baltie mato, izmantojot minēto melno figūru savstarpējo aizsegšanos. Būtiskā atšķirība ir tā, ka pēc balto pirmā gājiena nedraud abi idejiskie mati. Tie kļūst iespējami tikai pēc balto figūras sišanas.
Uzdevuma risinājums:
Angļu Novotnijs
Angļu Novotnijs (en) ir Novotnija aizsegšanās tēmas paveids. Tā būtība: kā viena no tematiskajām figūrām tiek izmantota piesaistīta dāma.
Uzdevuma risinājums:
Celmiņa
Celmiņa (vīriešu dzimtē Celmiņš) ir latviešu cilmes uzvārds, kas radies no vārda „celms” pamazināmās formas. Cilvēki ar šo uzvārdu:
Novotnija aizsegšanās
Latviešu Novotnijs
1. uzdevuma risinājums: 2. uzdevuma risinājums:
Maskavas Novotnijs
Maskavas Novotnijs (en) ir Novotnija aizsegšanās tēmas paveids. Tā būtība: pēc aizsegšanās draud tikai viens tematiskais gājiens, bet otrs rodas pēc sišanas.
Uzdevuma risinājums:
Rumāņu Novotnijs
Rumāņu Novotnijs (en) ir Novotnija aizsegšanās tēmas paveids. Tā būtība: divu dažādā virzienā ejošu melno tālšāvēja figūru ceļa krustpunktā tiek upurēta balto figūra un radīti divi mata draudi, taču idejiskos variantos šo divu drauda matu vietā realizējas citi mati.
Uzdevuma risinājums:
Somu Novotnijs
Somu Novotnijs (en) ir Novotnija aizsegšanās tēmas paveids. Tā būtība: mēģinājumu, kas rada divus draudus, atspēko bandinieka gājiens, atsedzot savu torni un laidni. Risinājumā, lai šī atspēkošana būtu neiespējama, bandinieks tiek nosists un variantos baltie mato, izmantojot Novotnija aizsegšanos.
Uzdevuma risinājums:
Vāciešu Novotnijs
Vāciešu Novotnijs ir Novotnija aizsegšanās tēmas paveids. Tā būtība: tematiskās figūras, kas tiks aizsegtas, atnāk uz tematiskās līnijas pēc balto figūras gājiena uz kritisko lauciņu.
Tematiskie varianti:
Maija Silmale
Maija Silmale (1924—1973) bija latviešu rakstniece un tulkotāja, nacionālās pretošanās kustības (t. s. Franču grupas) dalībniece, disidente un politieslodzītā.
Jaunzemi
Jaunzemi var būt:
Maija Silmale
Dzīves gājums
Pēc atgriešanās dzimtenē Silmale strādāja par tulkotāju. 1970. gadā viņa sastādīja franču mūsdienu dzejas izlasi "Es tevi turpinu" ar Kurta Fridrihsona ilustrācijām. Tas iznāca 16 000 eksemplāru lielā tirāžā, ko ātri izpirka, un tad nāca rīkojums to izņemt no apgrozības. Kad franču avīze Le Monde atzinīgi novērtēja Rīgā izdoto antoloģiju, šo ziņu PSRS neļāva izplatīt.
1971. gada februārī Maiju Silmali smagi slimu apcietināja un bez tiesas sprieduma ievietoja cietuma slimnīcā, martā pārvietoja uz psihiatrisko slimnīcu. Tā bija ierasta Brežņeva ēras metode cīņai ar citādi domājošajiem. Starptautiska spiediena ietekmē maija beigās viņu atbrīvoja, tomēr šī brīvība joprojām bija tikai iluzora. M. Silmalei aizliedza publicēties, kas savukārt liedza viņai eksistences līdzekļus.
Kapčinīki
Kapčinīki ir ciems Kalupes pagastā, Augšdaugavas novadā. Atrodas 214 km attālumā no Rīgas.
Vidējais pirksts
Vidējais pirksts ir trešais no pieciem rokas pirkstiem. Tas atrodas starp rādītājpirkstu un zeltnesi. Rokā tas parasti ir garākais pirksts.
Rietumu kultūrās pacelts vidējais pirksts ir nepieklājīgs rokas žests, kas bieži liecina par parastu vai lielu nicinājumu. Parasti šis žests nozīmē "atšujies" vai arī kaut ko līdzvērtīgu. Žests tiek izpildīts, parādot aizmuguriski slēgtu dūri ar paceltu vidējo pirkstu (tomēr īkšķis arī ir nedaudz pacelts). Žesta pirmsākumi meklējami Senajā Grieķijā, vēsturiski tas simbolizēja fallu.
Absolūtā nulle
Absolūtā nulle ir temperatūra, pie kuras apstājas pilnīgi visa siltumkustība. Tā ir zemākā temperatūra, ko varētu iegūt jebkurā makroskopiskā sistēmā. Absolūtā nulle atbilst 0 K vai apmēram −273 °C (−273,15 °C jeb −459,67 °F). Šo temperatūru sasniegt nav iespējams, taču tai var tuvoties. Speciāli aprīkotās laboratorijās ir iespējams iegūt temperatūru, kas ir ļoti tuva absolūtajai nullei.
2015. gada jūnijā MIT fiziķi atdzesēja nātrija-kālija gāzes molekulas līdz 500 nanokelvinu temperatūrai un sagaidāms, ka tās varētu demonstrēt eksotisku matērijas stāvokli, atdzesējot vēl vairāk.
Neitrofilie leikocīti
Neitrofilie leikocīti jeb neitrofili ir graudaini leikocīti (granulocīti), kam ir būtiska nozīme nespecifiskajā imunitātē. Neitrofilu paaugstināšanās asinīs visbiežāk norāda uz akūtu iekaisumu. Neitrofilie leikocīti pieder pie segmentkodolainajiem leikocītiem. No visiem leikocītiem neitrofilu populācija ir lielākā. Normā asinis satur 2,0—7,5x109 neitrofilu uz litru, kas sastāda 50—70% no kopējā leikocītu skaita. Tie veidojas kaulu smadzenēs un to dzīves mūžs ir salīdzinoši īss - ap 5 dienām. Visvairāk šo šūnu ir kaulu smadzenēs, kas veido rezerves grupu. Asinīs cirkulējošā un audos esošā grupa ir samērā līdzīga skaita ziņā. Neitrofilu diametrs ir 9-12 µm diametrā (lielāki nekā eritrocīti).Normā neitrofilu kodols ir sadalīts 2-5 segmentos. Vārds 'neitrofils' ir radies no histoloģisko preparātu hemotoksilīna-eozīna krāsojuma. Šajā krāsojumā bazofilie leikocīti krāsojas tumši zili, eozinofilie koši sarkani, bet neitrofilie neitrāli rozā krāsā.
Granulas
Šie fermenti var izdalīties arī šūnstarpā. Tātad tie darbojas ne tikai šūnā, bet arī ārpus tās. Granulu dēļ neitrofilos leikocītos ir samērā maz organoīdu. Pašā šūnas vidū perpendikulāri viena pret otru novietotas centriolas. Ar tām ir saistīts šūnas kustību aparāts — mikrofilamenti un mikrotubulīši.
Nozīme iekaisumā
Tiek uzskatīts, ka tās ir vienas no pirmajām šūnām, kas iesaistās iekaisuma procesā.
Neitrofilu migrācija
Iekaisuma apvidū asins kapilāru un postkapilāro vēnulu endoteliocīti ekspresē uz savas virsmas leikocītu adhēzijas molekulas - selektīnus. Pie tam no iekaisuma vietas no citām šūnām var izdalīties vielas, kas piesaista cirkulējošos neitrofilus, piemēram, IL-8, C5a, fMLP u.c. Rezultātā asinīs cirkulējošie leikocīti (tai skaitā neitrofili) tuvojas asinsvada sieniņai, "pielīp" un veidojas t.s. leikocītu malas stāja. Procesu sekmē arī aktīvas vielas - leikotriēni, kuri veicina arī neitrofilu migrāciju caur kapilāra sienu saistaudos un palielina postkapilāro vēnulu sienas caurlaidību. Migrācijas laikā mainās neitrofilu forma.
Neitrofilu funkcija
Neitrofiliem ir trīs metodes kā tie var iznīcināt iekaisuma izraisošo patogēnu: fagocitoze (sagremošana), šķīstošu granulu izlaišana, neitrofilo ekstracelulāro slazdu (neutrophil extracellular traps) veidošana.
Fagocitoze sākas, veidojot izaugumus — pseidopodijas. Uz to plato galu pārbīdās granulas. Iekaisuma perēklī aktīvie neitrofili, nonākot pie fagocitējamā objekta, izlaiž pseidopodijas un aptver to no visām  pusēm un sāk fagocitēt.
Neitrofilu plazmolemmas opsonīnu receptori palīdz saistīt baktērijas. Opsonīni ir vielas, kas iepriekš noklājušas baktērijas un atvieglo fagocitozes procesu (baktērijas, kas nav noklātas ar opsonīniem, neitrofiliem ir grūti fagocitēt). Tā rezultātā šūnas citoplazmā izveidojas pūslītis — fagosoma, ar kuru pirmām kārtām saplūst specifiskās granulas. Šo granulu fermenti nodrošina mikroorganisma bojāejas un sagremošanas sākuma posmu. Beigu posmā darbojas nespecifisko granulu fermenti. Tā, piemēram, mieloperoksidāze veicina aktīvā skābekļa formu un hlorīdu veidošanos, kas izraisa baktēriju olbaltumvielu, kā arī glikoproteīdu, lipoproteīdu un nukleīnskābju sintēzes traucējumus un denaturāciju. Fagocitējot baktērijas, liels daudzums neitrofilu iet bojā, tādējādi izveidojot strutas. Tātad neitrofilu aktīvā darbība norit tikai vienu reizi, pēc tam ir ieprogrammēta šūnas nāve jeb apoptoze.
Neitrofilu aktivācija
Neitrofilu aktivāciju izraisa dažādas bioloģiski aktīvas vielas. Daudzas no tām ir hemoatraktanti, kas izraisa neitrofilu migrāciju. Tādi ir, piemēram, prostaglandīni, tromboksāni, leikotriēni un citas vielas. Aktivētie neitrofili migrācijas laikā kļūst lielāki par neaktīviem neitrofiliem. Dažas sekundes pēc aktivācijas tie uzņem skābekli un to ļoti ātri izlieto, jo rodas H2O2, superoksīds O2− un hidroksilradikālis •OH, ar ko neitrofili mēģina iznīcināt mikroorganismus. Oksidācijas procesu stimulācijas dēļ neitrofili patērē palielinātu daudzumu skābekļa, tāpēc šo parādību dēvē par respiratoro sprādzienu. No baktēriju olbaltumiem un sabrūkošo šūnu mitohondrijiem rodas N-formilmetionilpeptīdi, kas ir hemotakses izraisītāji, kas vēl vairāk veicina imūno šūnu migrāciju uz iekaisuma vietu.
Šūnu iesaiste
Neitrofili izdala faktorus, kas uz iekaisuma vietu liek migrēt makrofāgiem, kā arī paaugstina temperatūru.
Jaunzemi (Ilzenes pagasts)
Jaunzemi ir ciems Alūksnes novada Ilzenes pagastā, pagasta centrs. Izvietojies pagasta vidusdaļā pie autoceļa V375 28 km no novada centra Alūksnes un 182 km no Rīgas. Jaunzemos atrodas Ilzenes pamatskola, veikals, feldšeru punkts, pasts, interešu izglītības un mūžizglītības centrs «Dailes».
Vēsture
Apdzīvotā vieta izveidota padomju laikos netālu no Čonku muižas ciema kā kolhoza «Ilzene» un Ilzenes ciema centrs. Dominē kompakta daudzdzīvokļu un «Līvānu» tipa māju apbūve.
Iedzīvotāju skaita izmaiņas
Esošajās robežās, pēc CSB datiem.
Šekltona krasts
Šekltona krasts ir ap 400 km garš Rosa šelfa ledāja dienvidrietumu daļas piekrastes apgabals starp Dufeka krastu dienvidaustrumos un Hilarija krastu ziemeļos. Krastu norobežo Birdmora glečers dienvidaustrumos un Selborna rags pie Bērda glečera ziemeļos. Krasts 1961. gadā nosaukts par godu britu polārpētniekam Ernestam Šekltonam.
Daugavas svīta
Daugavas svīta (D3dg) ir augšdevona Frānas stāva stratigrāfiskā vienība Latvijā, kas ir izplatīta lielā valsts teritorijas daļā (Latvijas ielieces centrālajā daļā un Polijas-Lietuvas ieplakā), izņemot Latvijas ziemeļus un dienvidaustrumus. Svītas ziemeļu robeža iet no Baltijas jūras piekrastes uz dienvidiem no Pāvilostas rietumos līdz Alūksnei austrumos. Dienvidu robežai ir sarežģīta konfigurācija, un tā izsekojama no Skaistkalnes uz ziemeļaustrumiem līdz Ludzai. Tālāk ārpus Latvijas teritorijas svīta turpinās Pleskavas apgabalā, atsedzoties Veļikajas upes krastos, kā arī Baltkrievijas teritorijā. Dienvidu virzienā Daugavas svīta iestiepjas Lietuvas teritorijā, kur to faciāli aizvieto apakšdaļā Ņamuneļa slāņi, bet augšdaļā Istras svīta.
Daugavas svīta transgresīvi uzguļ izskalotajiem un vietām karsta procesiem pakļautajiem Salaspils svītas dolomītiem, dolomītmerģeļiem, māliem un ģipšiem. Robeža ir skaidri izsekojama. Karotāžas diagrammās to raksturo lēcienveidīga gamma aktivitāte. Robeža starp Daugavas un Salaspils svītām būtībā ir robeža starp apakšējā un vidusfrāna nogulumiem. Augšdaļā svītu nosedz Katlešu svītas nogulumi. Šaurā joslā (1-10 km) gar izplatības rajona ziemeļu robežu un platākā (10-45 km) gar dienvidu malu Daugavas svītu sedz kvartāra nogulumi. Šajās zonās Daugavas, Tebras, Ventas, Abavas, Mēmeles, Lauces, Ogres, Lielās un Mazās Juglas, Gaujas, Aiviekstes, Ičas, Kiras, Kokavas, Vjadas, Rītupes, Ziemeļsusējas u.c. upju krastos ir sastopami Daugavas svītas atsegumi. Vispilnīgākais griezums ir gar Daugavas krastiem, no kuras arī ir ņemts svītas nosaukums (stratotipiskais atsegums ir Oliņkalns, kura lielākā daļa pašlaik atrodas zem Pļaviņu ūdenskrātuves ūdens). Svītas biezums svārstās no 5-8 m līdz 55-58 m.
Litoloģiskais raksturojums
Svītu veido metasomatiski kavernozi dolomīti ar reliktu organogēnu struktūru, kas mijas ar faciāli mainīgām dolomitizētu hemogēnu kaļķakmeņu, sedimentācijas dolomītu, gaišzilu un raibi krāsotu mālu slāņkopām, bet Latvijas rietumu daļā arī ar slāņainu, rozetveida ģipšu un ģipšdolomītu slāņkopām.
Latvijas pašos austrumos un Pleskavas apgabalā dolomītus visos līmeņos nomaina kaļķakmeņi. Rietumlatvijas ziemeļu daļā parādās smilšakmeņu starpslāņi. Svītas ritmiskā uzbūve, kā arī apakšējās un augšējās daļas slāņu proporcija stabili saglabājas visā Galvenajā devona laukā.
Stratigrāfiskais dalījums
Svīta sastāv no piecām apakšnodaļām jeb slāņiem ar ģeogrāgiskiem nosaukumiem, katra no kurām pārstāv pilnu transgresīvu ritmu. P. Liepiņš tās apvienoja trijās pasvītās. Apakšējā no tām (saukta arī Oliņkana rida) sastāv no Porhovas un Svinordas slāņiem. Vidējā pasvīta (saukta arī Selgu rida) pārstāv Ilmeņa slāņus, kurus Lietuvā pārstāv Ņamuneļa slāņi (Tatulas svīta). Augšējā pasvīta (saukta arī Kranciema rida) apvieno Buregas un Altovas slāņus. Lietuvā to pārstāv Istras svīta (šaurā nozīmē).
Savukārt, V. Sorokins šos piecus slāņus apvieno divos horizontos. Kudupes horizonts sastāv no Porhovas, Svinordas un Ilmeņa slāņiem, un atbilst pirmās lielās vidusfrāna transgresijas laikam un tai sekojošajai regresijai Austrumeiropas platformas ziemeļrietumos. Bet Priedulāju horizonts apvieno Buregas un Altovas slāņus un atbilst vidusfrāna transgresijas maksimālās izplatības laikam. Atšķirībā no Kudupes horizonta nogulumiem un jaunākajiem nosedzošajiem Sņežas (Katlešu) nogulumiem Priedulāju nogulumi ir ne tikai visvairāk izplatītie normālas jūras apstākļu nogulumi, bet tiem ir mazāka faciālā un biezuma mainība.
Paleontoloģiskais raksturojums
Apakšdaugavas pasvītas (Oliņkalna rida) vecumu nosaka slēdzenes pleckāju komplekss: Atrypa koloschka, A. svinordi, A. bifidaeformis, A. krylovae, Spinatripa semilukiana, Cyrtospirifer schelonicus, C. rudkinensis, Tenticospirifer stolbovi, Chonetipustula ex gr. ilmenica, Productella schelonica, Cyrtina demarlii, Theodossia svinordensis. Lielāka daļa no augstākminētajiem pleckājiem ir sastopama tikai valsts ziemeļaustrumos. Vēl apakšējai pasvītai ir raksturīgi vēderkāji - Bellerophon petinensis, Murchisonia aff. pusilla, Platyschisma kirchholmiensis, Naticopsis inflata, N. kirchholmiensis, Flemingia koloschkensis, “Pleurotomaria” stolbovi, nautiloīdi (galvkāji) - Pachtoceras un Cyrtoceras, rugozas no grupas Prismatophyllum hexagonium, pārogļotas aļģes Chaetocladus plumula, Coactillum, Girvanella, Bevocastria. Un vēl ir zināmas krama sūkļu vienasu spīkulas, kā arī bruņuzivju Plourdosteus sp. paliekas un Ptyctodus zobu plātnītes.
Vidusdaugavas pasvītā (Selgu rida) bez jau minētajiem pleckājiem ir sastopami Cyrtospirifer ex gr. disjunctus, Mucrospirifer tichomirovi, Chonetipustula petini, kā arī dažādas gliemenes – Schizodus devonicus, Avicula (Leptodesma), Avicula (Actinopteria), Aviculopecten (Protolyriopecten), Macrodon, Megalodon, Myalina. Bez to ir zināmas konhostraku Glyptoasmussia ex gr. vulgaris, lingulīdu Lingula sp., gliemeņvēžu paliekas, jūras liliju kātiņu posmi un umbellu utikulas,
Augšdaugavas pasvītas (Kranciema rida) vecumu nosaka slēdzenes pleckāji – Tenticospirifer tenticulum, Atrypa uralica, Ilmenia altovae, Productella tschudica, tabulāti – Aulopora heckeri, A. schelonica, A. ex gr. compacta, Pachypora ex gr. ilmenica, vēderkāji – Cyrtolites euomphaloides, Platyschisma uchtensis. Augšējā pasvītas nogulumos ir sastopamas tās pašas vēderkāju sugas, kas ir izplatītas apakšējā pasvītā. Bez to ir plaši sastopamas stromatoporas Actinostroma, Clathrodictyon, Gerronostroma, Parallelopora, Stromatopora, kā arī koncentriski-slāņaini sfēriski stromatoporu-aļģu saaugumi un onkolīti (agrāk pārsvarā uzskatīti kā Girvanella ampleufurcata).
Derīgie izrakteņi
Daugavas svītas dolomītus plaši izmanto rūpniecībā. Tie ir mūsu valsts visizturīgākie un salturīgākie ieži, tādēļ noderīgi šķembu ražošanai. Lielākās atradnes ir pie Pļaviņām, (Rīteru, Selgas, Aiviekstes) un Jēkabpils (lielā mērā jau izstrādātas), uz austrumiem no Rīgas (Remīnes, Kranciema, Gaitiņu), kā arī Rēzeknes (Pērtnieku) un Ludzas (Salenieku) rajonos. Latvijā ražotās šķembas tiek lietotas betona liesināšanai un ceļu būvēm.
Daugavas svītas dolomīti noder arī par būvakmeņiem un apdares materiālu. Piemēram, Rīgas Kongresu nama apdarei tika izmantots sārtais Kranciema dolomīts. Plaši pazīstams ir arī Saulkalnes sārtais gliemeždolomīts, kuru līdz 1970. gadu sākumam plaši lietoja par apdares un dekoratīvo materiālu.
Daugavas svītas dolomītiem ir liela nozīme arī ūdensapgādē, jo tie bieži vien ir plaisaini un kavernozi, un tajos ir daudz dzeršanai un tehniskajām vajadzībām piemērota ūdens. Tiesa gan, ūdens ir samērā ciets, un tādēļ dzeršanai un karsēšanai paredzēto ūdeni ir vēlams mīkstināt.
Ņikoļska
Ņikoļska var būt:
Briškas (Vārkavas pagasts)
Briškas (arī Briški, latgaliski: Bryškys) ir ciems Vārkavas novada Vārkavas pagastā. Atrodas pagasta ziemeļaustrumos 7,7 km no pagasta centra Vārkavas, 16,1 km no novada centra Vecvārkavas un 205,3 km no Rīgas.
Apdzīvotā vieta atrodas pie autoceļa V752 (Preiļi–Raunieši–Rožupe), Preiļupes krastā. Uz austrumiem no ciema atrodas Preiļu pagasta ciems Briškas.
Skudru circeņu dzimta
Skudru circeņu dzimta (Myrmecophilidae) ir taisnspārņu kārtas kukaiņu dzimta. Tajā ietilpst aptuveni 100 sugu, no kurām lielākā daļa ir no Myrmecophilinae apakšdzimtas. Skudru circeņi ir reti sastopami kukaiņi, kas dzīvo skudru pūžņos. Tie ir inkvilīni, kas skudru pūžņos barojas ar skudru izdalījumiem, tai skaitā izdalījumiem uz skudru pūžņa sienām un skudru eļļainajiem sekrētiem. Vienīgā Latvijā sastopamā suga ir skudru circenis (Myrmecophilus acervorum), kura pirmo reizi atklāta 2022. gadā.
FK Jūrnieks
FK Jūrnieks bija Latvijas futbola klubs no Rīgas. Tas bankrotēja 1997. gadā. 2017. gadā klubs tika atjaunots un spēlē Latvijas 2. divīzijā.
Vēsture
1968. gadā klubs tika pārdēvēts par "Jūrnieks". 1970. gadā tas pirmo reizi ieguva Latvijas kausu, pārspējot "VEF Rīga". 1972. gadā papildus otram izcīnītajam kausam, "Jūrnieks" ieguva arī savu pirmo (un vienīgo) Latvijas PSR līgas titulu. Tajos gados klubu trenēja M. Titarenko. Ievērojamākie "Jūrnieka" futbolisti 60. gadu beigās un 70. gadu sākumā bija Vitālijs Liholajs, Uhanovs, G. Zvejnieks un Vladimirs Trusovs.
Labākie vārtu guvēji kluba vēsturē ir Jaroslavs Petrovs un Jevgēņijs Samoiļenko, kurā abi Latvijas līgā guva vairāk nekā 100 vārtus.
Pēc 1991. gada sezonas, kuru "Jūrnieks" noslēdza 14. pozīcijā, komanda zaudēja vietu Latvijas augstākajā līgā un tika pārdēvēta par "Decemvīri". 1992. gadā V. Pivovarova vadībā "Jūrnieks" ar diezgan cienījamu sastāvu, kurā bija Andrejs Oļeiņiks, Dmitrijs Horoļskis un Dainis Deglis, uzvarēja 1. līgas turnīrā un ieguva tiesības spēlēt Virslīgā, taču atteicās tur spēlēt finansiālu grūtību dēļ. 1994. gadā klubs atkal atgriezās 1. līgā kā "FK Jūrnieks", 1995. gadā atkal uzvarēja 1. līgā un izpelnījās tiesības spēlēt Virslīgā. 1996. gada Virslīgas sezona "Jūrniekam" nebija iepriecinoša — 10. vieta no 10 klubiem un izkrišana. Šajā gadā "Jūrniekā" debitēja Andrejs Prohorenkovs. 1997. gadā klubs atkal spēlēja 1. līgā un pēc sezonas bankrotēja.
Pauls Lejiņš
Pauls Lejiņš ( — ) bija Latvijas politiķis. Bijis 1., 2., 3. un 4. Saeimas deputāts. Pārstāvējis Latvijas Sociāldemokrātisko strādnieku partiju.
Dzīvesgājums
Dzimis Zasas pagastā zemnieka Jāņa Lejiņa ģimenē. Studēja Rīgas politehniskā institūta inženieru nodaļā.
Bijis Latvijas Sociāldemokrātiskās strādnieku partijas (LSDSP) biedrs. Tautas padomes loceklis. Ticis ievēlēts vairākos Latvijas parlamentos: 1. Saeimā (1922), 2. Saeimā (1925), 3. Saeimā (1928) un 4. Saeimā (1931). Parlamentārajā darbībā īpaši interesējies par militāro politiku. Pēc Ulmaņa apvērsuma 1934. gada maijā Saeimas darbība tika apturēta. Lejiņš kā viens no potenciālajiem jaunā režīma pretiniekiem tika apcietināts un nogādāts Liepājas koncentrācijas nometnē, kur pavadīja vairākus mēnešus.
Latvijas okupācijas apstākļos 1941. gada 14. jūnijā izsūtīts uz Vjatkas labošanas darbu nometni (Vjatlagu). miris 7. lēģera punkta lazaretē. Pēc nometnes arhīva datiem miris 31. augustā.
Kapenieki
Kapenieki ir ciems Sīļukalna pagastā, Riebiņu novadā. Atrodas 202 km attālumā no Rīgas.
Waasland-Beveren
Waasland-Beveren ir Beļģijas futbola klubs no Austrumflandrijas, kas spēlē Beļģijas otrajā spēcīgākajā līgā (Eerste klasse B).
Revenge
Revenge ir amerikāņu repera un dziedātāja XXXTentacion otrais miksteips, ko izdeva EMPIRE 2017. gada 16. maijā. Tas sastāv no astoņām iepriekš izdotām dziesmām, kuras bija pieejamas straumēšanai pakalpojumā repera SoundCloud. Pirms tam tika izdots galvenais singls "Look At Me!", kas ASV Billboard Hot 100 topa 34. vietā ieņēma augstāko vietu.
Veicināšana
Galvenais singls ar nosaukumu "Look At Me!" pirmizrāde notika 2015. gada 30. decembrī vietnē SoundCloud. Vēlāk dziesma tika izdota iTunes kā singls 2016. gada 29. janvārī, līdz vēlāk to atkārtoti izlaida digitālai lejupielādei ar dziesmas remasterētu un tīru versiju 2017. gada 20. februārī Empire Distribution.
Kritiskā uztveršana
Adrians Glovers no Salute Magazine atzinīgi novērtēja Revenge, piešķirot tai pilnu 5/5 vērtējumu, slavējot XXXTentacion kā mūzikas jauno "finierzāģa ģēniju" un atzinīgi novērtējot projekta muzikālo daudzveidību, riskus un potenciālu. Viņš arī turpināja vēl vairāk slavēt XXXTentacion kā "kādu, kas varētu izraisīt Mailza Deivisa dīvaino ģēniju".
Komerciāls sniegums
Revenge debitēja 76. vietā Billboard 200 topā, kas datēts ar 2017. gada 3. jūniju, un kopš tā laika ir sasniedzis 44. vietu. Vēlāk tas sasniedza 28. vietu pēc XXXTentacion nāves.
Franciskāņi
Franciskāņi ir apzīmējums vairākiem vēsturiski saistītiem Romas Katoļu baznīcas mūku ordeņiem, kurus esot 1209. gadā dibinājis Asīzes Francisks. Franciskāņu ordeņos parasti ieskaita Mazāko brāļu ordeni, Svētās Klāras ordeni (Nabaga Klāras ordeni), Mazāko brāļu kapucīnu ordeni un citus.
Raksturojums
Pirmās regulas aizliedza īpašumus un lika franciskāņu mūkiem ubagot un sludināt, kā arī pieticībā "līdzināties Jēzum Kristum". Visos laikos bijuši strīdi par regulas piemērošanu un ievērošanu, kā arī par ordeņu vienotību. Tieši franciskāņi esot piedzīvojuši stigmas un mistiskas vīzijas, kā arī bijuši ievērojami sholastiķi, kā piemēram Dunss Skots, Bonaventura un Rodžers Bēkons. Bieži piesaukti arī Svētais Antonijs no Padujas, Viljams Okams, Fransuā Rablē, Pijs no Petralčinas un Maksimiliāns Kolbe.
Skaits
2011. gadā esot 20,000 Svētās Klāres mūķenes 75 valstīs. 2013. gadā ziņots par franciskāņu skaitu sekojoši:
Raibie
Raibie ir ciems Rēzeknes novada Dricānu pagastā. Atrodas pagasta centrālajā daļā 2 km no pagasta centra Dricāniem, 20 km no novada centra Rēzeknes un 191 km no Rīgas.
Ciema teritorijā atrodas vietājās nozīmes arheoloģiskais piemineklis - Raibu senkapi (Kara kapi).
Autohtons
Autohtoni ir kādas noteiktas zemes pamatiedzīvotāji jeb pirmiedzīvotāji. Šo terminu izmanto gan kā lietvārdu, gan kā īpašības vārdu, piemēram, "autohtonās minoritātes".
Bioloģijā par autohtoniem sauc organismus, kas evolūcijas procesā ir izveidojušies kādā apvidū vai arī tajā dzīvojuši senos laikos un dzīvo tur joprojām. Šajā sakarā līdzīga nozīme ir terminam endēmisks.
Sīrijas kamielis
Sīrijas kamielis (Camelus moreli) ir izmirusi kamieļu ģints suga, kas dzīvojusi mūsdienu Sīrijas teritorijā pirms 100 000 gadiem. Kamielis bija ļoti liels, to varētu salīdzināt ar mūsdienu žirafi vai ziloni. Tā augstums skaustā bija 3,6 metri, bet ķermeņa garums 4 metri. Domājams, ka Sīrijas kamielis bija aptuveni divas reizes lielāks nekā mūsdienu divkupru kamielis (lielākais no mūsdienu kamieļu sugām), bet tā anatomija bijai līdzīga mūsdienu vienkupra kamielim. Pirmās kamieļa fosilijas tika atrastas 2005. gadā Sīrijas tuksneša rietumos. Taču vēlāk, 2006. gadā, tika atrastas vēl vairāk fosilijas. Teritorijās, kur tika atrasts Sīrijas kamielis, kādreiz ir bijusi stepe un arheoloģiskās liecības neapšaubāmi norāda uz to, ka milzu kamieli medīja senie paleolīta laikmeta cilvēki.
Ivans Mstislavskis
Pēc Fjodora I nākšanas pie varas krita nežēlastībā un tika aizsūtīts uz Kirila-Beloozera klosteri, kur miris.
Kaprālis
Kaprālis (no it — 'ķermeņa galva') ir militārā dienesta pakāpe daudzu valstu bruņotajos spēkos. Latvijas Nacionālajos bruņotajos spēkos šādu dienesta pakāpi piešķir kareivim, dižkareivim ar vismaz vidējo izglītību pēc jaunākā instruktora kursa pabeigšanas.
Adena
Adena (, ʻAdan) ir pilsēta Jemenas dienvidos pie Adenas līča, aptuveni 170 km uz austrumiem no Bābelmandeba šauruma. Pilsēta ir nozīmīga tranzīta osta. Adena ir uzcelta sena vulkāna krāterī.
No 1967. līdz 1990. gadam Adena bija Jemenas Tautas Demokrātiskās Republikas galvaspilsēta.
Almīra Skripčenko
Almīra Skripčenko (arī Elmīra Skripčenko vai Skripčenko-Lotjē, fr; dzimusi, Kišiņevā) ir Moldovā dzimusi Francijas starptautiskā lielmeistare šahā (1995).
Biogrāfija
Piedzimusi Moldovas šahistu ģimenē - viņas tēvs bijis šaha arbitrs, bet māte astoņkārtējā Moldovas čempione šahā. 1992. gadā kļuvusi par Pasaules jauniešu šaha čempionāta uzvarētāju U16 vecuma grupā. 1993. gadā izcīnījusi bronzas medaļu Pasaules jauniešu šaha čempionātā U20 vecuma grupā. 1995. gadā kļuvusi par FIDE starptautisko lielmeistari (WGM). Divas reizes (2000, 2001) iekļuvusi Pasaules sieviešu šaha čempionāta izcīņas ceturtdaļfinālā pēc izslēgšanas sistēmas. Kopš 2001. gada sākusi pārstāvēt Franciju un Varšavā ieguvusi Eiropas sieviešu šaha čempiones titulu. 2002. un 2003. gadā kļuvusi par pirmo sievieti, kas piedalījusies Francijas vīriešu šaha čempionātu finālos. Piecas reizes (2004, 2005, 2006, 2010, 2012) uzvarējusi Francijas sieviešu šaha čempionātos. 2004. gadā uzvarējusi Krasnoturjinskas šaha turnīrā North Urals Cup (Krievija), bet 2005. gadā dalījusi pirmo vietu šaha turnīrā Bīlē (Šveice).
Pārstāvējusi Moldovas un Francijas izlases lielākajās šaha komandu sacensībās:
No 1997. līdz 2003. gadam bijusi precējusies ar šaha lielmeistaru (GM) Žoelu Lotjē. 2006. gadā apprecējusies otru reizi ar citu franču šahistu Lorānu Fresinē. 2007. gadā ģimenē piedzimusi meita. No 2006. līdz 2008. gadam bijusi profesionālo šahistu asociācijas sekretāre.
Rūdolfs Slavišens
Biogrāfija
Dzimis Maskavā grāmatveža Voldemāra Slavišena (1869—1922) un viņa sievas Annas Paulīnes (meitas uzvārds Zilbalode, 1879-1948) ģimenē. Pirmo skolu apmeklēja Maskavā, Pētera-Pāvila ģimnāziju. 1920. gadā ģimene atgriezās Latvijā. Latvijā mācījies Amatnieku skolā (1926—1928), beidzis Valsts Rīgas komercskolu (1932) ar grāmatveža specialitāti. 1932. gadā iestājās Latvijas Universitātes Tautsaimniecības fakultātes ekonomikas nodaļā. 1936.-1937.gadā izgāja obligāto karadienestu 5. Cēsu kājnieku pulkā, dienestu beidza kā dižkareivis.
Kā praktikants strādāja Dzelzceļa virsvaldes šķirotavā (1926), kalpotājs — kurjers Universitātes saimniecības padomē (1926—1933), kā grāmatvedis universitātes Seruminstitūtā (1933—1935), biroja pārzinis turpat (1935—1940). Baigajā gadā bija revidents Finansu ministrijā. Vācu laikā — revidents Finansu ģenerāldirekcijā. 1944. gada oktobrī evakuēts uz Čehoslovākiju, strādāja tur kā strādnieks fabrikā Žirecas ciemā un turpat kā grāmatvedis. 1945. gada jūlijā atgriezies Rīgā un darbā Universitātes seruministitūtā.
1950. gada decembrī notiesāts uz desmit gadiem izsūtījuma Vorkutā kā vāciešu atbalstītājs, tāpat pārmests, ka viņš vācu okupācijas laikā piedalījies materiālo vērtību nogādāšanā uz vācu aizmuguri, Staļina nāves dēļ no izsūtījuma viņš varēja atgriezties pēc četriem gadiem. Vēlāk strādāja Rīgā par grāmatvedi Viļa Lāča bibliotēkā. Ilgus gadus bija kora "Tēvzeme" dalībnieks.
Futbolista karjera
Neatkarīgās Latvijas apstākļos bija uzticīgs Rīgas futbola klubam, kura zēnu komandā sāka spēlēt divdesmito gadu sākumā (1922. vai 1923. gadā), turpināja līdz pat 1938./1939.gada sezonai. RFK pamatsastāvā vietu izcīnīja 1931. gadā, trīs reizes ar to kļuva par Latvijas meistaru (1931, 1934, 1935), tāpat 1937. gadā uzvarēja Latvijas kausa izcīņā. Trīsdesmitajos gados bija regulārs Latvijas izlases dalībnieks, visbiežāk aizsardzībā spēlējot ar Pēteri Lauku vai Frici Laumani, dažas spēles izlasē aizvadīja arī pussarga pozīcijā. Latvijas izlases rindās četras reizes uzvarēja Baltijas kausā (1932, 1933, 1936, 1937). Rūdolfa Slavišena sniegumu raksturoja dziļa spēles izpratne, laba ķermeņa tehnika, izturība, apķērība un ātrs starts. Trīsdesmito gadu beigās futbolista karjeru beidza, taču kara laikā atkal atgriezās laukumā.
Pēc atgriešanās no izsūtījuma trenēja jauniešus, kā arī Jūrmalas ugunsdzēsēju komandu (1957). Pēdējās sacensībās senioru futbola komandas sastāvā piedalījās 47 gadu vecumā.
Personīgā dzīve
Sieva Gerda Spriņģe (precējušies 1933.gadā). Meita Astrīde Annija (dz.1939), dēls Juris (dz.1941), meita Karīna Irēna (dz.1944).
Lielā Sfinksa
Lielā Sfinksa ( Abū al Hūl) ir kaļķakmens sfinksas (mītisks radījums ar lauvas ķermeni un cilvēka galvu) statuja, kas atrodas blakus Gīzas piramīdām Ēģiptē.
Šī ir pasaulē lielākā monolīta statuja, tā ir 73,5 metrus gara, 19,3 metrus plata un 20,22 metrus augsta. Tāpat Lielā Sfinksa ir vecākā zināmā monumentālā skulptūra, tiek uzskatīts, ka tā tika izveidota faraona Hefrena valdīšanas laikā (apmēram 2558.—2532. gads p.m.ē.).
Kapinieki
Kapinieki ir ciems Sīļukalna pagastā, Riebiņu novadā. Atrodas 206 km attālumā no Rīgas.
Progress M-29M
Progress M-29M (Прогресс М-29M; SKS apzīmējums ISS-61P) ir Krievijas automātisks kravas kosmosa kuģis, kurš paredzēts kravu nogādāšanai uz Starptautisko kosmisko staciju (SKS). Tas orbītā palaists 2015. gada oktobrī.
Krava
Kopējā kravas masa starta brīdī bija. Īpašajās tvertnēs ietilpa degviela, skābeklis , gaiss , ūdens. Hermētiskajā kravas telpā (pavisam ) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces.
Lidojuma gaita
Progress M-29M tika palaists 16:49:40 UTC ar nesējraķeti Sojuz-U no Baikonuras kosmodroma.
Saslēgšanās ar staciju automātiskā režīmā notika 22:52:22 UTC pie Zvezda moduļa.
2016. gada 30. martā 14:15:30 UTC Progress M-29M atvienojās no stacijas. Autonomā lidojumā paredzēts veikt eksperimentu Izgib, pētot kosmiskā aparāta kustību dažādos griezes režīmos.
SV Zulte Waregem
SV Zulte Waregem ir Beļģijas profesionāls futbola klubs no Rietumflandrijas, kas spēlē Beļģijas futbola Pro līgā.
Mikijs Rūnijs
Mikijs Rūnijs (en; dzimis Džozefs Jūls (Joseph Yule, Jr.), miris ) bija amerikāņu aktieris un izklaidētājs.
Biogrāfija
Rūnija karjera kino, televīzijā un teātrī ilga gadrīz visu viņa dzīves laiku. 18 mēnešu vecumā piedalījās savu vecāku vodeviļas uzvedumos. Pirmā loma kino bija sešu gadu vecumā, 1979. gadā, 59 gadu vecumā, debitēja Brodvejā ar lomu izrādē Sugar Babies. Kļuva pazīstams ar Endija Hārdija lomu MGM filmu sērijā no 1937. līdz 1946. gadam par šī varoņa piedzīvojumiem. Šī filmu sērija (kopā 15 filmas) kopumā kases ieņēmumos guva 75 miljonus ASV dolāru, kas Lielās depresijas laikos bija milzīga naudas summa (biļetes maksāja apmēram 25 centus). Filmējies tādās filmās kā "Nacionālais samts" (National Velvet; 1944), "Brokastis pie "Tifanija"" (Breakfast at Tiffany's; 1961), "Šī trakā, trakā, trakā, trakā pasaule" (It's a Mad, Mad, Mad, Mad World, 1963), "Neparastie draugi" (The Fox and the Hound; 1981), "Nakts muzejā" (Night at the Museum; 2006). Sava mazā auguma dēļ (bija 157 cm garš), bieži spēlēja žokejus un, kad viņa jostasvieta paplašinājās, spēlēja bijušos žokejus, kas kļuvuši par treneriem. Karjeras laikā saņēmis vairākus apbalvojumus, tai skaitā Kinoakadēmijas goda balvu 1938. gadā kopā ar Dīnu Durbinu par "viņu lielisko jaunības gara un veidola atveidošanu kinoekrānos" un 1982. gadā "atzinībā par daudzpusību 60 gadu laikā, par dažādību neaizmirstamajos tēlojumos filmās". Vēl ir saņēmis divas Zelta globusa balvas un vienu Emmy balvu, kā arī tika nominēts četrām Amerikas Kinoakadēmijas balvām. 1939. gadā 19 gadu vecumā Rūnijs kļuva par jaunāko Amerikas Kinoakadēmijas balvai kategorijā "labākais aktieris" nominēto personu (par lomu filmā Babes on Broadway).
Viņam ir bijusi viena no garākajām karjerām starp aktieriem (tā ilgusi 92 gadus no 1920. gadiem līdz 2010. gadiem). Līdz savai nāvei 2014. gada aprīlī bijis viens no pēdējiem dzīvajiem aktieriem, kas filmējušies mēmajā kino. Kopumā ir filmējies vairāk nekā 200 filmās, kas kopumā guvušas vairāk nekā 3 miljardus ASV dolāru visā pasaulē. 1939., 1940. un 1941. gadā bija ASV kinoteātru īpašnieki viņu nosauca par gada lielāko ieņēmumu zvaigzni.
Lorenss Olivjē viņu reiz ir nosaucis par vienu no labākajiem aktieriem no ASV.
Ella
Ella var būt:
Bučkas
Bučkas (arī Bučki, latgaliski: Bučkys) ir ciems Vārkavas novada Vārkavas pagastā. Atrodas pagasta centrālajā daļā 8,4 km no pagasta centra Vārkavas, 10,6 km no novada centra Vecvārkavas un 217,5 km no Rīgas.
Apdzīvotā vieta atrodas nomaļus no valsts autoceļiem, pie Rītupītes iztekas no Bleidas ezera. Bučkās atrodas vietējas nozīmes arheoloģijas piemineklis — Bučku senkapi.
Bērzu ezers
Bērzu ezers var būt:
Zuiči
Zuiči ir ciems Rēzeknes novada Dricānu pagastā. Atrodas pagasta ziemeļu daļā 5 km no pagasta centra Dricāniem, 21 km no novada centra Rēzeknes un 192 km no Rīgas.
Apdzīvotā vieta atrodas pie vietējā autoceļa V557 (Rogovka_Dricāni).
Ciema teritorijā atrodas vietējās nozīmes arheoloģiskais piemineklis - Zuiču senkapi (Kara kapi).
Luhačovice
Luhačovice (cz) ir kūrortpilsēta Čehijā, Zlīnas apgabala Zlīnas apriņķī paugurainā apvidū.
Tūrisms
Pilsētā ir attīstīts spa tūrisms. Tā pazīstama ar jūgendstila arhitektūru. Čehijas valsts to iekļāvusi UNESCO Pasaules mantojuma kandidātu sarakstā.
2012. gada Kontinentālās hokeja līgas Zvaigžņu spēle
2012. gada Kontinentālās hokeja līgas Zvaigžņu spēle bija 2011.—12. sezonas Kontinentālās hokeja līgas Zvaigžņu spēle, kas norisinājās 2012. gada 21. janvārī Arēnā Rīga. Zvaigžņu spēlē ar rezultātu 15—11 uzvarēja Fjodorova komanda.
Jau otro gadu pēc kārtas spēle tika aizvadīta pēc formāta Rietumu konferences zvaigznes pret Austrumu konferences zvaigznēm. Rietumu komandas kapteinis bija Sandis Ozoliņš, savukārt Austrumu komandas — Sergejs Fjodorovs.
Dienu pirms pašas Zvaigžņu spēles norisinājās arī Leģendu spēle, kurā savā starpā tikās Latvijas hokeja leģendas ar Krievijas hokeja leģendām. Komandu kapteiņi bija attiecīgi Helmuts Balderis un Vjačeslavs Fetisovs. Spēlē ar 11:7 uzvarēja Fetisova komanda.
Pārbaudījumi
Līdzīgi kā pirms iepriekšējām trim Zvaigžņu spēlēm, arī pirms šīs abas komandas sacentīsies dažādos pārbaudījumos. Rīgā tika ieviests vārtsargu pārbaudījums, kā arī komandas kapteiņu duelis.
Royal Excel Mouscron
Royal Excel Mouscron ir Beļģijas futbola klubs no Muskronas pilsētas. No 2010. līdz 2016. gadam komandas nosaukums bija Royal Mouscron-Peruwelz.
Andrē Petešons
Andrē Villijs Petešons (sv, dzimis ) ir zviedru hokejists, spēlē labās malas uzbrucēja pozīcijā. Pašlaik (2023) Petešons pārstāv Zviedrijas hokeja līgas komandu HV71. 2008. gada NHL draftā Petešonu ar kopējo 109. numuru 4. kārtā izvēlējās Otavas "Senators".
Iepriekš Petešons ir spēlējis NHL komandā Otavas "Senators", AHL komandās Bingemtonas "Senators" un Norfolkas "Admirals", kā arī KHL komandās HK Soči, Omskas "Avangard", Astanas "Baris", Maskavas "Dinamo" un Jaroslavļas "Lokomotiv".
Iekļauts Zviedrijas hokeja izlases sastāvā 2023. gada Pasaules čempionātā.
Bērzu ezers (Ērģemes pagasts)
Ziemeļaustrumu krastā Bērzezera vasarnīcu ciems, ir peldvieta.
Teritorijas attīstības indekss
Teritorijas attīstības indekss (TAI) ir strukturāls rādītājs, kas tiek izmantots, lai noteiktu kuras Latvijas teritorijas atrodas virs vidējā valsts attīstības līmeņa un kuras zem, tostarp norāda, cik liela ir šo teritoriju attīstības novirze no vidējā valsts līmeņa.
Pielietojums
Teritorijas attīstības indeksa aprēķināšanas metodika tika izstrādāta 2000. gadā Latvijas Statistikas institūtā.” Valsts institūcijas TAI piemēro, lai pašvaldībām aprēķinātu valsts budžeta dotāciju un plānošanas reģioniem īstenotu Eiropas Savienības struktūrfondu un Kohēzijas fonda līdzfinansētos projektus.
Aprēķināšana
Pēc administratīvi teritoriālās reformas teritorijas attīstības indeksa vērtības aprēķina trīs grupu ietvaros – plānošanas reģioniem, republikas pilsētām un novadiem.
Novadiem TAI aprēķina izmantojot četru grupu rādītājus:
Ar TAI faktiski apzīmē divus atšķirīgus rādītājus: teritorijas attīstības līmeņa un teritorijas attīstības līmeņa izmaiņu indeksus. 2009. gadā tika ieviestais "teritorijas attīstības līmeņa izmaiņu indekss" sākotnēji tiek saukts par "attīstības ķēdes indeksu" jeb "teritorijas attīstības gada indeksu", bet oficiālajā terminoloģijā kopš 2010. gada tas tiek dēvēts par teritorijas attīstības līmeņa izmaiņu indeksu. Teritorijas attīstības līmeņa indekss ir "klasiskais" TAI, to aprēķina, izmantojot konkrētā gada datus par katru teritoriju un tos salīdzinot ar tā paša gada valstī vidējiem rādītājiem (attiecīgajā teritoriju grupā).
Teritorijas attīstības līmeņa izmaiņu indeksu aprēķina pēc konkrētā gada datiem, salīdzinot ar iepriekšējā gada vidējiem rādītājiem, un tas raksturo attīstības līmeņa izmaiņas pret iepriekšējo gadu, parādot teritoriju atpaliekošu vai apsteidzošu attīstību, salīdzinot ar vidējo attīstības līmeni iepriekšējā gadā.
Lūkass Reimonds
Lūkass Reimonds (sv, dzimis ) ir zviedru hokejists, spēlē kreisās malas uzbrucēja pozīcijā. Pašlaik (2023) Reimonds pārstāv NHL komandu Detroitas "Red Wings". 2020. gada NHL draftā Reimondu ar kopējo ceturto numuru pirmajā kārtā izvēlējās Detroitas "Red Wings".
Iepriekš spēlējis Zviedrijas komanda Frölunda HC.
Iekļauts Zviedrijas hokeja izlases sastāvā 2023. gada Pasaules čempionātā.
Napajedla
Napajedla (cz) ir pilsēta Čehijā, Zlīnas apgabala Zlīnas apriņķī pie Moravas upes.
Vēsture
Rakstos pirmoreiz minēta 1355. gadā. Ilgu laiku apdzīvotā vieta atradās Hābsburgu impērijas sastāvā. No 1918. gada — Čehoslovākijā. Kopš 1993. gada — Čehijā.
Nanomotors
Nanomotors ir molekulāra vai nano mēroga ierīce, kas ir spējīga pārveidot enerģiju mehāniskajā darbā. Tas tipiski var ģenerēt spēkus, izmērāmus pikoņūtonos.
Kaut arī nanodaļiņas tika izmantotas mākslā jau daudzus gadsimtus (piemēram, slavenais Likurga kauss), nanotehnoloģiju zinātniskā izpēte tika iesākta tikai nesen. 1959. gadā Amerikas Fizikas sabiedrības konferencē Ričards Fainmens novadīja savu slaveno lekciju “Lejā vēl ir daudz vietas” (angļu: "There's Plenty of Room at the Bottom") Kalifornijas Tehnoloģiju institūtā (angļu: California Institute of Technology, zināms arī kā Caltech). Viņš piedāvāja zinātniskas derības, ka nevienam cilvēkam neizdosies uztaisīt motoru, kura izmēri ir mazāki par 400 µm. Tādu derību jēga, līdzīgi citām zinātniskām derībām, bija iedvesmot zinātniekus visā pasaulē atklāt jaunas tehnoloģijas, jo jebkurš, kas spētu izveidot tādu motoru, būtu apbalvots ar 1000 ASV dolāru balvu. Derību mērķis gan netika sasniegts, jo 1960. gadā Viljams Maklīlans (William McLellan) spēja izveidot nanomotoru bez jaunu tehnoloģiju palīdzības. Neskatoties uz to, Fainmena runa iedvesmoja jaunu zinātnieku paaudzi un radīja interesi nanotehnoloģiju pētījumos.